آوروپا کمیسیونو "رمدسیویر"ین یئنی نوع کروناویروسون دوغوردوغو خسته‌لیک‌لرین معالیجه‌سینده ایلکین قایدادا ایستیفاده اولونماسینا ایجازه وئریب.
بو باره‌ده آوروپا کمیسیونونون جمعه گونو یایدیغی بیاناتدا بیلدیریلیر. عینی زاماندا، قئید اولونور کی، داوادان بیر سیرا شرط‌لره عمل ائدیلمکله ایستیفاده اولونا بیلر. سندده بو شرط‌لرین نه‌دن عبارت اولدوغو آچیق‌لانمیر.
قورومون نوماینده‌سی بیر قدر اول معلومات وئرمیشدی کی، داوانین اوره تیجیسی اولان گیلیاد ایله "رمدسیویر"ین آوروپا بازارینا کیفایت میقداردا چاتدیریلماسی باره‌ده دانیشیق‌لار آپاریلیر. بونونلا یاناشی، گاردین قزئتی‌نین یولون 1-ده یایدیغی اینفورماسیایا گؤره، آبش-این حاکمیت اورقان‌لاری پرئپاراتین بوتون احتیاط‌لارینی ساتین آلیب و یاخین اوچ آیدا هئچ بیر اؤلکه اونو لازیمی قدر الده ائده بیلمه‌یه‌جک.
گیلیاد شیرکتی تصدیقلییر کی، "رمدسیویر"ین تطبیقی کروناویروس خسته‌لری‌نین ساغالما مودتینی دؤرد گونه ده ک قیسال‌دیر. خسته‌یه بئش گونلوک معالیجه کورسو عرضینده 6 آمپولا درمان لازیم گلیر. کومپانیا اینکیشاف ائتمیش اؤلکه‌لر اوچون داوانین هر آمپولونا 390 دول‌لار واحید قیمت معینلشدیریب.
خاطیرلاداق کی، واختیله ابولا قیزدیرماسی ایله موباریزه چرچیوه‌سینده حاضیرلانان "رمدسیویر" داواسی او واخت اؤز تاثیرینی تصدیقله‌یه بیلمه‌میشدی. سونرا‌دان داوا سارس و مرس اینفکسیون لارینین معالیجه‌سینده ایستیفاده اولونموش و لازیمی ثمره وئرمیشدی.
